open-index/open-wikipedia-markdown huggingface dataset:
Ljubomir Vranjes

**Ljubomir «Ljubo» Vranjes** (; født 3. oktober 1973 i Göteborg) er en svensk tidligere håndballspiller, nå hovedtrener for den svenske klubben IFK Kristianstad og landslagssjef for det slovenske herrelandslaget.

Ettersom Vranjes er lav til å være håndballspiller (166&nbsp;cm) ble han spøkefullt kalt for «den flygende kjøttbolle», skapt av en norsk TV-kommentator under Håndball-VM 1999.

## Karriere

### Spiller
#### Klubb
Vranjes begynte å spille håndball som 5-åring for Kortedala. I 1989 byttet han klubb til Redbergslid og debuterte i Elitserien 1991. Han vant SM-gull i 1993, 1995, 1996, 1997 og 1998.

I 1999 ble Vranjes kåret til Årets håndballspiller i Sverige og flyttet samme år til Spania hvor han signerte for ASOBAL-klubben .

Vranjes flyttet til Tyskland i 2001 og signerte for , hvor han spilte i fem år før han avsluttet spillerkarrieren i  fra 2006 til 2009.

#### Landslag
Vranjes debuterte på det det svenske herrelandslaget i 1996 mot Japan.

Han fikk til sammen 164 kamper, scoret 451 mål og vant tre EM-gull (1998, 2000, 2002), ett VM-gull (1999), to VM-sølv (1997, 2001) og ett OL-sølv (2000).

### Trener
Vranjes skrev i slutten av november 2008 en treårig kontrakt som trener for , med planlagt start 1. juni 2009. Denne kontrakten ble imidlertid aldri iverksatt da Vranjes mottok forespørsel og takket ja til å bli sportsdirektør i . I november 2010 erstattet han også Per Carlén som hovedtrener i klubben.

24. mai 2013 annonserte det serbiske håndballforbundet at Vranjes overtok som landslagssjef for det serbiske herrelandslaget etter Veselin Vuković, men overlot jobben til Vladan Matić etter bare fem måneder.

Vranjes ble den første svenske treneren til å vinne Mesterligaen, når han 1. juni 2014 ledet  til finaleseier 30-28 mot .

Sommeren 2017 ble Vranjes ansatt som landslagssjef for det det ungarske herrelandslaget etter spanjolen Xavier Sabaté, med en kontrakt som løper til Sommer-OL 2020 i Tokyo.

## Referanser


## Eksterne lenker
*
Meryl Streeps filmografi

**Meryl Streeps filmografi** er en liste som omfatter filmene og TV-seriene som skuespilleren Meryl Streep (født 1949) har medvirket i.

Streep har blitt nominert til 21 Oscar-priser, mer enn noen annen skuespiller. Hun er også én av seks skuespillere som har vunnet tre eller flere Oscar-priser for skuespill. Hun vant Oscar for beste kvinnelige birolle for *[[Kramer mot Kramer]]* (1979) og beste kvinnelige hovedrolle to ganger for *[[Sofies valg (film)|Sofies valg]]* (1982) og *[[Jernkvinnen]]* (2011). Streep ble også nominert for rollene i *[[Hjortejegeren]]* (1978), *[[Den franske løytnantens kvinne (film)|Den franske løytnantens kvinne]]* (1981), *[[Silkwood]]* (1983), *[[Mitt Afrika]]* (1985), *[[Jerngress]]* (1987), *[[Et skrik i mørket]]* (1988), *[[Hilsen fra Hollywood]]* (1990), *[[Broene i Madison County]]* (1995), *[[One True Thing]]* (1998), *[[Musikk fra hjertet]]* (1999), *[[Adaptation]]* (2002), *[[The Devil Wears Prada]]* (2006), *[[Doubt]]* (2008), *[[Julie & Julia]]* (2009), *[[Familien, August: Osage County]]* (2013), *[[Into the Woods (film)|Into the Woods]]* (2014), *[[Florence Foster Jenkins (film)|Florence Foster Jenkins]]* (2016) og *[[The Post]]* (2017).

## Filmer
### Spillefilmer

### Kortfilmer

### Dokumentarfilmer

## Fjernsyn

## Referanser


## Eksterne lenker
*
VM i moderne femkamp 1959

**VM i moderne femkamp 1959** (verdensmesterskapet i moderne femkamp) ble arrangert i Hershey i USA i 1959.

## Medaljetabell

## Referanser
VM i moderne femkamp 1961

**VM i moderne femkamp 1961** (verdensmesterskapet i moderne femkamp) ble arrangert i Moskva i Sovjetunionen i 1961.

## Medaljetabell

## Referanser
Legrad

**Legrad** er en by og kommune i det nordlige Kroatia, nord for Koprivnica og øst for Ludbreg i Koprivnica–Križevci fylke. Innbyggertallet var på   personer (2011), hvorav kroater utgjorde 97,4 %. Ved siden av den dominerende katolske majoritet er det også et innslag av lutherske kroater og lutheranere.

Elvene Drau og Mur møtes i Legrad.

## Eksterne lenker
*
Koprivnica

**Koprivnica** (tysk: *Kopreinitz*, ungarsk: *Kapronca*) er en by i nordlige Kroatia. Byen har 30&nbsp;854 innbyggere (2011) og er residensby i Koprivnica-Križevci fylke. Byen regnes til regionen sentrale Kroatia.

## Historie
Byen nevnes for første gang in år 1272 i et dokument utferdet av kong László IV. I 1356 utnevner Ludvig I byen til en kongelig fristad. Byen blir dermed en viktig handelsby og militær utpost i det sentrale Kroatia. På 1500-tallet ble det oppført en befestning i renessansestil og byens betydning som en av det habsburgske rikes viktigste utposter i militærgrensen (rikets søndre del) vokste.

## Eksterne lenker
*
Criss Angel

**Christopher Nicholas Sarantakos** (født 19. desember 1967 i New York), bedre kjent som **Criss Angel,** er en gresk-amerikansk illusjonist, musiker, utbryterartist og stuntman, samt personen bak serien *Criss Angel Mindfreak*.

Criss Angel har også et live-show i Las Vegas som heter "beLIEve".

## Referanser


## Eksterne lenker
* 
* 
* 
*
VM i moderne femkamp 1982

**VM i moderne femkamp 1982** (verdensmesterskapet i moderne femkamp) ble arrangert i Roma i Italia og i Compiègne i 1982.

## Medaljetabell

## Referanser
VM i moderne femkamp 1981

**VM i moderne femkamp 1981** (verdensmesterskapet i moderne femkamp) ble arrangert i Zielona Góra i Polen og i London i 1981.

## Medaljetabell

## Referanser
Verdenscupen i hurtigløp på skøyter 2017/18 – Verdenscup 5 – 5000 meter menn

**[[Verdenscupen på skøyter|Verdenscup]]runde fem av [[Verdenscupen i hurtigløp på skøyter 2017/18|sesongen 2017/18]] i [[hurtigløp på skøyter]] for menn på  meter** i Gunda Niemann-Stirnemann Halle i Erfurt, Tyskland ble arrangert lørdag den 20. januar 2018.

Distansen ble vunnet av norske Sverre Lunde Pedersen på 6.14,66 som var ny banerekord foran italienske Nicola Tumolero på andreplass og canadiske Ted-Jan Bloemen på tredjeplass. Gruppe B ble vunnet av svenske Nils van der Poel foran norske Sindre Henriksen på andreplass og nederlandske Marwin Talsma på tredjeplass.

## Medaljevinnere

## Resultater

## Funksjonærer
* Overdommer var Ivan Djakov, Russland.
** Assisterende overdommer var Jenny Ervik, Finland.
* Starter var Ole Hermann Sørli, Norge for gruppe A og Roland Steenbeck, Tyskland for gruppe B.

## Referanser




## Eksterne lenker
* Menyside for parsammensetning og resultater på live.isuresults.eu.
** Gruppe A : Parsammensetning, passerings- og rundetider i parrekkefølge og resultater på live.isuresults.eu.
** Gruppe B : Parsammensetning, passerings- og rundetider i parrekkefølge og resultater på live.isuresults.eu.
* Resultater for gruppe A og gruppe B på www.ISU.html.infostradasports.com
* Resultater på www.SpeedSkatingStats.com (Engelsk) og på www.SchaatsStatistieken.nl (Nederlandsk).
* Resultater for gruppe A og for gruppe B på www.SpeedSkatingNews.info på engelsk.
* Resultater for gruppe A og for gruppe B på SpeedskatingResults.com på engelsk
* Resultater for gruppe A (med ''uavhengig eget poengsystem'') og for gruppe B på www.The-Sports.org på engelsk (Klassene/gruppene har blitt forbyttet)
;Nyhetssammendrag fra International Skating Union
*
Paavalijoki

**Paavalijoki** (nordsamisk: *Bávvaljohka*, enaresamisk: *Paavvâljuuhâ*, skoltesamisk: *Paavvâljokk*) er ei elv i Enare kommune i Lappland i Finland. Den har utspring fra innsjøen Paavalijärvi og munner ut i innsjøen Iijärvi, som er utspring for Neidenelva (finsk: *Näätämöjoki*). Elva er 3,4 kilometer lang, eller 17,9 km regnet fra tilløpselva Tuolpuojas kilder.

Paavalijoki har sitt kildeområde i åsene nord for Iijärvi, hvor tilløpselvene Tuolpuoja og Jiekŋajárjohka har utspring. Fra Paavalijärvi renner Paavalijoki mot sørøst. Elva er først relativt stri, med et fall på rundt 30 meter over halvannen kilometer, men renner deretter inn i et myrlendt område med svært lite fall. Etter samløpet med sideelva Selgijävrjuuhâ snur elva mot sørvest til munningen lengst nordvest i Iijärvi.

## Referanser
Hengtmann

**Hengtmann** er det tredje soloalbumet til Janove Ottesen og det andre etter Kaizers Orchestra.
Albumet er utviklet sammen kona Susanne Reienes.

## Anmeldelser

## Sporliste
# Engel
# Stormen
# Hengtmann
# Våpen (med Ane Brun)
# Klappjakt
# Pyramidene
# Øyeblikkfanger
# Drittsekk (med Onklp)

## Referanser
Pilou Asbæk

**Johan Philip «Pilou» Asbæk** (født 2. mars 1982 i København) er en dansk skuespiller, kjent fra roller som Kasper Juul i dramaserien *[[Borgen (TV-serie)|Borgen]]* og Euron Greyjoy i fantasyserien *[[Game of Thrones]]*.

I 2014 ledet han Eurovision Song Contest i hjembyen København sammen med Nikolaj Koppel og Lise Rønne. Han har også spilt i flere langfilmer, blant annet *To verdener* (2008), *R* (2010) og ''Ben-Hur'' (2016).

## Filmografi (utvalg)
### Filmer
* 2008 – *[[To verdener (2008)|To verdener]]* 
* 2010 – *[[R (film)|R]]*
* 2012 – *[[Kapringen]]*
* 2013 – *[[Spies & Glistrup]]* (som Simon Spies)
* 2014 – *[[Fasandreperne (film)|Fasandreperne]]*
* 2014 – *Lucy*
* 2014 – *[[Stille hjerte]]*
* 2015 – *[[Krigen (film)|Krigen]]*
* 2015 – *[[9. april (film)|9. april]]*
* 2016 – ''Ben-Hur'' 
* 2018 – *Overlord*
* 2023 – *[[Når befrielsen kommer]]*

### TV-serier
* 2010 – *[[Forbrytelsen]]* 
* 2010–2013 – *[[Borgen (TV-serie)|Borgen]]* 
* 2013 – *The Borgias* 
* 2014 – *[[1864 (TV-serie)|1864]]* 
* 2016 – *[[Game of Thrones]]*

## Priser
* 2015: Bodilprisen for beste mannlige birolle for *Stille hjerte*
* 2011: Bodilprisen for beste mannlige hovedrolle – *R*
* 2011: Robertprisen for årets mannlige hovedrolle – *R*

## Referanser
 



## Eksterne lenker
* 
* 
*
Mattis Stenshagen

**Mattis Stenshagen** (født 1996) er en norsk langrennsløper som representerer Follebu skiklubb og Team Swix. Han debuterte i verdenscupen i desember 2016, og fikk sin første pallplassering 11. februar 2024 da han ble nummer tre på 20 km klassisk fellesstart i Canmore. Han tok sin første seier i verdenscupen da han vant andre etappe i Tour de Ski 2025/26, 10 km klassisk med intervallstart i Toblach.

## Beste plasseringer
* 2013/2014-sesongen: under junior-NM 2014 fikk han gull på 4 x 5 km stafett, der han gikk på Opplands førstelag. Han fikk også bronse på 15 km klassisk.
* 2014/2015-sesongen: Han deltok i junior-VM i Almaty, med 8. plass på sprint som beste resultat.
* 2015/2016-sesongen: Under junior-NM 2016 fikk han gull på både sprint og 10 km fri teknikk. På 20 km klassisk ble han nr. 2 bak Johannes Høsflot Klæbo. Han deltok også i junior-VM i Râșnov, der han sammen med Vebjørn Hegdal, Jan Thomas Jenssen og Johannes Høsflot Klæbo fikk gull på 4 x 5 km stafett. På 15 km friteknikk ble han nr 2 bak russiske Ivan Yakimushkin
* 2016/2017-sesongen: den 2. desember 2016 debuterte Stenshagen i verdenscupen, og endte på en 35. plass i sprintprologen på Lillehammer.
* 2017/2018-sesongen: Han deltok i U23-VM i Goms, der han vant gull på 15 km klassisk.

## Referanser


## Eksterne lenker
* 
*
Lise Rønne

**Lise Rønne** (født 1. november 1978 i Viborg) er en dansk journalist og tv-programleder. Rønne er mest kjent som programleder for danske *X Factor* og Dansk Melodi Grand Prix. I 2014 ledet hun Eurovision Song Contest i København sammen med Nikolaj Koppel og Pilou Asbæk.

## Bakgrunn
Som 22-åring hadde Rønne praksis som producerassistent ved tv-kanalen MTV i London. Senere har hun vært tv-vert for danske programmer som *Boogie* (DR1), *Rundfunk* (TV 2) og *Dagens Danmark* (DR1). I januar 2006 jobbet hun ved *[[TV-Avisen]]* og siden 2008 har hun jobbet for DR1s *Aftenshowet*. 

I perioden 2008–2012 har hun ledet den danske versjonen av talentkonkurransen *[[X Factor]]*, og hun har ledet Dansk Melodi Grand Prix ved to anledninger: i 2011 og 2013. Året etter var hun programleder for Eurovision Song Contest 2014 i København sammen med Pilou Asbæk og Nikolaj Koppel. 

Rønne gikk ut fra Viborg Katedralskole i 1997 og tok senere en bachelorgrad i medievitenskap ved Aarhus Universitet og en diplomutdanning i journalistikk.

## Referanser


## Eksterne lenker
* 
*
Verdenscupen i hurtigløp på skøyter 2017/18 – Allround menn

**[[Verdenscupen på skøyter|Verdenscup]]runde fem av [[Verdenscupen i hurtigløp på skøyter 2017/18|sesongen 2017/18]] i [[hurtigløp på skøyter]] for menn i allround** i Gunda Niemann-Stirnemann Halle i Erfurt, Tyskland ble arrangert med det første løpet  meter fredag den 19. januar og det andre løpet  meter lørdag den 20. januar 2018.

Allroundkonkurransen ble vunnet av norske Sverre Lunde Pedersen på 72.719 poeng foran nederlandske Marcel Bosker på andreplass og belgiske Bart Swings på tredjeplass.

## Medaljevinnere

## Resultater

Løperne Aleksandr Rumjantsev (RUS) 6.17,75 (gruppe A), Marwin Talsma (NED) 6.26,54 (gruppe B), Davide Ghiotto (ITA) 6.32,89 (gruppe A), Jordan Belchos (CAN) 6.33,79 (gruppe A), Patryk Wójcik (POL) 6.38,50 (gruppe B), Roland Cieslak (POL) 6.47,05 (gruppe B) og Bence Dékány (HUN) 6.57,54 (gruppe B), er ikke inkludert på listen foreløpig av uviss grunn.

## Eksterne lenker
*  ISU Communication 2112 – ISU World Cup Speed Skating 2017/18 Regler for verdenscup-sesongen 2017/18 fra International Skating Union (ISU).
* Menyside for parsammensetning og resultater på live.isuresults.eu.
** Calendar of Events / ISU World Cup Speed Skating : 19. – 21. jan 2018, Erfurt, Germany 
;For allround
* Classification World Allround Men m / m på live.isuresults.eu. (2-siders .pdf-fil)
Troppene til Håndball-EM 2018 for menn

**Troppene til Håndball-EM 2018 for menn** inneholder samtlige 16 tropper som ble tatt ut til Håndball-EM 2018 for menn i Polen fra 12. til 28. januar 2018.
 
## Gruppe A

### 
Islands tropp ble annonsert 16. desember 2017.

### 
Kroatias tropp ble annonsert 31. desember 2017. Den endelige troppen ble annonsert 11. januar 2018. Domagoj Duvnjak var opprinnelig tatt ut i troppen, men ble skadet i en treningskamp mot Serbia 13. januar og ble erstattet av Denis Buntić. Mirko Alilović ble skadet 16. januar 2018 og ble erstattet av Ivan Pešić. 18. januar ble Denis Buntić erstattet med Marino Marić.

### 
Serbias tropp ble annonsert 11. januar 2018. 14. jauar ble det annonsert at Marko Vujin erstattet av Nikola Crnoglavac på grunn av skade.

### 
Troppen ble annonsert 21. desember 2017.

## Gruppe B

### 
Frankrikes endelige tropp ble annonsert 8. januar.

### 
Troppen ble annonsert 26. desember 2017. 4. januar 2018 ble 17 spillere tatt ut. 10. januar 2018 ble den endelige troppen på 18 spillere offentliggjort

### 
Landslagstrener Christian Berge offentliggjorde troppen 19. desember 2017. Den endelige troppen ble annonsert 11. januar 2018. Espen Lie Hansen var i den opprinnelige troppen. Han ble akutt syk og ble i utgangspunktet tatt ut av troppen og erstattet av Joakim Hykkerud. Hykkerud spilte bare den første kampen mot Østerrike Lie Hansen ble frisk igjen og tok tilbake plassen på Hykkeruds bekostning.

### 
Troppen ble annonsert 26. desember 2017.. Alexander Hermann ble erstattet av Thomas Kandolf 15. januar 2018 pga. en skade.

## Gruppe C

### 
10. januar 2018 ble troppen presentert. 17. januar ble Filip Lazarov skadet og erstattet av Velko Markoski.

### 
Troppen ble offentliggjort 22. desember 2017. Mile Mijušković ble erstattet av Nebojša Simić 15. januar 2018. Mirko Radović erstattet Žarko Pejović 17. januar 2018.

### 
Troppen ble offentliggjort 14. desember 2017. Nik Henigman ble erstattet av Gregor Potočnik 15. januar 2018.

### 
Den endelige troppen ble presentert 7. januar. Bastian Roscheck ble erstattet av Finn Lemke 17. januar. Maximilian Janke ble erstattet av Rune Dahmke 20. januar.

## Gruppe D

### 
Den opprinnelige troppen ble presentert 15. desember 2017. Anders Zachariassen ble erstatter av Peter Balling 17. januar. 19. januar ble Niclas Kirkeløkke erstattet av Zachariassen.

### 
Troppen ble presentert 30. desember 2017. Aitor Ariño erstattet Ángel Fernández Pérez 15. januar 2018.

### 
Den endelige troppen ble presentert 11. januar 2018

### 
Troppen ble presentert 30. desember 2017.. 17. januar ble Uroš Vilovski og Iman Jamali erstattet av Dávid Fekete og Ádám Országh

## Referanser
Gunnar Kagge

**Gunnar Gjerdrum Kagge ** (født 14. april 1960) er en norsk *[[Aftenposten]]*-journalist og forfatter.

Kagge er cand. philol. i historie fra Universitetet i Oslo og har 40 års erfaring som journalist. Han skriver for det meste om utenriksnyheter. Tidligere jobbet han med politikk og økonomi. Han har arbeidet mye med popularisering av historie. Fra 2009 hadde han i *Aftenposten* i fire år ukentlige artikler om alle verdens land. Han har utgitt boken *Den store reiseguiden* (2005) sammen med reiselivsguru Jens A. Riisnæs. Han har også skrevet *Vårt århundre* (1998), en faktabok om det 20. århundre for barn, flere vitsebøker og en «ledelsesbok for de som blir ledet», *Trollet sprekker når du ler av sjefen* (2007). Kagge er utdannet historiker ved Universitetet i Oslo. Han er svoren sykkelentusiast og reiser mye, helst på sykkelsetet for å oppleve historiske steder.
I 2019 ga han ut «Nordmarkas beste turer, til fots, på ski, til vanns og på sykkel».

Sommeren 2016 syklet han alene tvers over USA i forkant av Presidentvalget. En viktig hensikt med turen over det amerikanske kontinentet var å bedrive gammeldags, oppsøkende journalistikk og snakke med lokalbefolkningen. Hovedtemaet var det forestående presidentvalget i USA. Amerikansk politikk er nemlig en annen av Kagges favorittinteresser.

Underveis informerte han *Aftenposten*-leserne om stemningen blant velgere langs ruta. I tillegg fulgte drøyt 4 250 ham gjennom Facebook-bloggen «Sykkelgunnar», hvor han ga sine daglige doser med historier og inntrykk, formidlet gjennom tekst, bilder og videoinnslag.

Et artig faktum er at Gunnar Kagge sykler på en amerikansk bygget sykkel av merkert **Gunnar**, bygget av sykkelfabrikken *[[Waterford Precision Cycles|Waterford]]*.

## Bibliografi
* *Verdens land*
* *Forbudstid, den norske krigen mot brennevinet*
* *Den store reiseguiden* sammen med Jens A. Riisnæs
* *Vårt århundre*
* *Trollet som spekker når du ler av sjefen*
* *Å sykle USA på tvers*
* *Nordmarkas beste turer*

## Referanser
Fernand Point

**Fernand Point** (født 25. februar 1897 i Louhans i Saône-et-Loire i Frankrike, død 4. mars 1955 i Vienne) var en fransk restauratør og anses å være den person som har skapt det moderne nye franske kjøkken.

Han grunnla restauranten *La Pyramide* 1925 i Vienne, sør for Lyon. I 1933 fikk han, som den første noensinne, 3 stjerner i Michelinguiden. Point lærte oupp en hel generasjon franske kokker: Paul Bocuse, Alain Chapel, Louis Outhier, Georges Perrier, samt  Jean og Pierre Troisgros.

Under Vichyregimet hjalp Point flyktninger som flyktet fra den tyske okkupasjon. Da tyske offiserer begynte å besøke hans restaurant, sluttet han å servere middag. Da de krevde bord for å spise lunsj, stengde han, for en tid, *La Pyramide* helt og holdent.

Etter Fernand Points død drev enken, Marie Louise Point, restauranten videre til sin død i 1986. Under den perioden tapte *La Pyramide* suksessivt sine Michelinstjerner. Senere kom Patrick Henriroux inn og drev restaurente of fikk opp antallet stjerner til to. 

## Litteratur
* Joseph Wechsberg: *Der formidable Monsieur Point.* In: Joseph Wechsberg: *Forelle blau und schwarze Trüffeln. Die Wanderungen eines Epikureers.* Reinbek bei Hamburg, Rowohlt 1964, 232–261.
* Erich Lüth: *Das Atlantic-Hotel zu Hamburg. 1909–1984. Ein Augenzeuge berichtet.* Reiner Faber, München 1984.  
* Karl Heinz Götze: *Französische Affairen. Ansichten von Frankreich.* S. Fischer, Frankfurt am Main 1993, ISBN 3-10-026521-1, S. 192–204.

## Referanser


## Eksterne lenker
*Restaurant de la Pyramide (engelsk)
Heartburn – I gode og onde dager

***Heartburn – I gode og onde dager*** er en amerikansk dramakomedie fra , regissert og produsert av Mike Nichols. Meryl Streep og Jack Nicholson spiller hovedrollene, mens Kevin Spacey medvirker i sin filmdebut. Sangen «Coming Around Again» ble fremført og skrevet av Carly Simon for filmen.

Filmen fikk blandet kritikk, og Per Haddal fra *[[Aftenposten]]* skrev: «Mike Nichols er Hollywoods skarpeste sedeskildrer og har nå laget den pikanteste og mest kultiverte tåreperse og stakkars-kvinne-film på år og dag. Han er fenomenal med sine aktører. Streep har sjelden vært bedre, mens Nicholson hygger seg, blekner i sin skurkerolle frem til en storartet finale. [...] Komedien er full av stjerneglans; intelligent, vittig og merkelig fri for personlighet, slik Nichols-filmene oftest virker.»

## Handling
Matspaltisten Rachel (Meryl Streep) og journalisten Mark (Jack Nicholson) møtes i et bryllup. De blir forelsket og snart forlovet, selv om Rachel ikke har tro på ekteskap. På bryllupsdagen får bruden kalde føtter, men brudgommen forsikrer henne om at det vil gå bra. Ekteskapet byr på mange problemer, men alt blir glemt når Rachel forteller at hun er gravid. De får datteren Annie (Mamie Gummer), og Rachel går raskt inn i morsrollen. Ett år senere bli hun gravid igjen, men denne gangen er ikke Mark like entusiastisk. Når hun er gravid i syvende måned oppdager hun at mannen er utro, og hennes verden snus opp ned.

## Medvirkende
* Meryl Streep som Rachel Samstat
* Jack Nicholson som Mark Forman
* Stockard Channing som Julie Siegel
* Jeff Daniels som Richard
* Miloš Forman som Dmitri
* Steven Hill som Harry Samstat
* Catherine O'Hara som Betty
* Mamie Gummer som Annie Forman
* Joanna Gleason som Diana
* Anna Maria Horsford som Della
* Richard Masur som Arthur Siegel
* Maureen Stapleton som Vera
* Mercedes Ruehl som Eve
* Kevin Spacey som tyv på T-banen
* Karen Akers som Thelma Rice
* Jack Gilpin som Ellis

## Referanser


## Eksterne lenker
*
Florencio Sánchez (kommune)

**Florencio Sánchez** er en kommune (spansk: *municipio*) i Colonia-departementet i det sørvestlige Uruguay. Hovedstaden heter Florencio Sánchez.

## Byer

## Historie
Florencio Sánchez ble grunnlagt i 22. mars 2013.

## Regjeringen
Ordføreren (*alcalde*) i kommunen er Angie Figueredo (2021-2025).

## Referanser
Oslo Skikrets

**Oslo Skikrets** (stiftet 3. desember 1908) er et organisasjonsledd i Norges Skiforbund, 
og er et fellesorgan for all skiidrett i Oslo. 

Kretsen hadde i 2014 49 klubber med totalt 17.500 medlemmer. Kretsen har kontor i Idrettens Hus på Ekeberg.

## Historikk
Kretsen ble stiftet i 1908 som *Kristiania Skikreds*. Kretsen skiftet navn til *Oslo Skikrets* i 1925.
Aker Skikrets ble slått sammen med Oslo Skikrets i 1956. 
Kretsen skiftet da navn til *Oslo og Aker Skikrets*, men tok tilbake det gamle navnet *Oslo Skikrets* i 1965.

## Kretsens ledere
* Thorleif Aasgaard, Lyn (1908–1909)
* Nikolai Ramm Østgaard, Lyn (1909–1910)
* Ingvald Smith-Kielland, Trym (1910–1911)
* F. W. Hallén, Start (1911–1914)
* Joh. R. Henriksen, Start (1914–1916)
* Eivind Knudsen, Trym (1916–1918)
* Rolf Wiborg Thune, Start (1918–1922)
* Erling Østbye, Lyn (1922–1923)
* Johan Esp, Frigg (1923–1927)
* Olaf Løken, Mercantile (1927–1930)
* Holm Fredrik Holmsen, Mercantile (1930–1946)
* Arne Sirnes, Frigg (1946–1948)
* Einar Olsen, BUL (1948–1950)
* Leif Holm, Skeid (1950–1952)
* Svein Knap Basberg, Lyn (1952–1953)
* Arnt Tinholt, BUL (1953–1959)
* Erik Lundberg, Frigg (1959–1960)
* Georg Stabell, Ready (1960–1965)
* Arne Knutsen, Lyn (1965–1976)
* Arnulf Gundersen, Lyn (1976–1978)
* Odd J. Ingebretsen (1978–1982)
* Terje Johansen, Romsås IL (1982–1985)
* Bjørg Hauge, Njård (1985–1987)
* Odd Jarle Olsen, Høybråten & Stovner (1987–1995)
* Stein Borge-Andersen (1995–1997)
* Erik Piene, Heming (1997–2000–?)
* Hanne Toftdahl, Heming (?–2002–2003–?)
* Petter Haakonsen (?–2004–2010)
* Gudbrand Bakke, Lillomarka Skiklubb (2010–)

## Referanser


## Kilder
* 
* Arnulf Gundersen (1983): *75 år for skiidretten: Et tverrsnitt gjennom Oslo og Aker skikretser 1908-1983*.

## Eksterne lenker
*
Foreningen Dyrenes Beskytter

**Foreningen Dyrenes Beskytter** ble stiftet i 1893 og var den andre store dyrevernorganisasjonen i Norge. Organisasjonen slo seg sammen Foreningen til Dyrenes Beskyttelse (stiftet i 1859) i 1985, under navnet Dyrenes Beskyttelse. Dyrenes Beskyttelse slo seg videre sammen med Norges Dyrevernforbund i 1992, under navnet Dyrebeskyttelsen Norge.

## Referanser
Selskapet til Vitenskapenes Fremme

**Selskapet til Vitenskapenes Fremme** ble stiftet 12. desember 1927 og er et tverrfaglig akademisk forum i Bergen. Selskapets preses er (2018) professor Finn Gunnar Nielsen.

Selskapet holder tre til fire åpne foredrag hvert semester, og avholder årlige ekskursjoner til forskjellige steder på Vestlandet. Selskapets formål er «å fremme vitenskapelig liv og interesse og spre opplysning om vitenskapen og dens betydning for samfunnet».

Initiativtakeren til å opprette selskapet i 1927 var stortingsmann Henrik Ameln, som også fikk samlet inn 21 500 kroner til selskapets grunnfond. Selskapets første preses var legen Hans Peter Lie. I 1952 forsøkte selskapet å omdanne seg til et vitenskapelig akademi med en innvalgt vitenskapelig avdeling. Ettersom dette forsøket var lite vellykket, har selskapet fra 1974 vært åpent for alle interesserte.

## Preses
* 1927 Hans Peter Lie
* 2018 Finn Gunnar Nielsen

## Se også
* Det Norske Videnskaps-Akademi
* Det Kongelige Norske Videnskabers Selskab

## Eksterne lenker
* Hjemmeside
Alain Senderens

**Alain Senderens** (født 2. desember 1939 i Hyères i Frankrike, død 25. juni 2017 i Saint-Setiers i departementet Corrèze) var en fransk kokk knyttet til *[[Nouvelle Cuisine]].* Avisen Le Figaro betegnet ham som oppfinneren av den perfekt passende vinledsagelse til en smaksmeny.

## Liv og virke
### Bakgrunn
Alain Senderens ble født i Hyères og tok videregående skole i Labatut-Rivière. Han utdannet seg til kokk ved  Ambassador Hotel i Lourdes. I Paris arbeidet han i restaurantene La Tour d'Argent og fra 1963 til 1965 i Lucas Carton, som kan kjøpte tyve år senere. Deretter ble han sous-chef i Hiltons restaurant ved Paris-Orly lufthavn.

### Mesterkokk
I 1968 åpnet Senderens restauranten *L'Archestrate* i Paris. I 1978 fikk restauranten tre tjerner i Guide Michelin.

I 1985 kjøpte han jugendstil-restauranten *Lucas Carton*, som ligger overfor kirken La Madeleine. Også den fikk tre stjerner. I 1997 overtok Paul-François Vranken andeler av restauranten, som så ble ervervet av den japanske ølproduseent Asahi Beer.

I 2005 var han den inntil fa eneste kokk som gav avkall på de tre michelinstjerner. Han erklærte at han ikke samtidig kunne oppstille en meny til betalbar pris og samtidig overholde Michelin forventede standard.  

I 2013 solgte Senderens sine andeler i restauranten til sin partner, og den fikk tilbake navnet *Lucas Carton*. I juli 2014 forlot Senderens restauranten. I 2017 ble den gitt én michelinstjerne.

### Betydning
New York Times kalte Senderens en av grunnleggerne av Nouvelle Cuisine. Han går for å være oppfinner av *degustasjonsmenyen* med perfekt utsøkt vinledsagelse.

Senderens utdannet en rekke kokker, som for eksempel Alain Passard, som overtok Senderens restaurant *L'Archestrate* og endret navnet dens til *Arpège* (tre Michelin-stjerner), Alain Solivérès som ble kokk på restauranten *[[Taillevent (restaurant)|Taillevent]]* (tre stjerner), Christian Le Squer (tre stjerner) og Karl Ederer.

## Publikasjoner
* 1981 : *La cuisine réussie : les 200 meilleures recettes de l'[[Archestrate]]* avec Eventhia Senderens - Éditions J.C. Lattès
* 1984 : *La grande cuisine à petits prix* - Éditions R. Laffont
* 1991 : *Figues sans Barbarie* - Éditions R. Laffont - Recueil des articles parus dans *L’Express*
* 1991 : *Proust : la cuisine retrouvée* - Éditions du Chêne
* 1992 : *Manger, c'est la santé* - Éditions J.C. Lattès
* 1997 : *L'Atelier d'Alain Senderens* - Éditions Hachette
* 1997 : *Les Festins de Balthazar* - Éditions de l’Archipel (collaboration)
* 1999 : *Le Vin et la table d'Alain Senderens* - Éditions de *La Revue du Vin de France*
* 2007 : « Entretien avec Alain Senderen » *in* Laure de Chantal, *A la table des anciens* - Les Belles Lettres
* 2012 : *Alain Senderens et Jérôme Banctel dans votre cuisine*, Flammarion.

## Referanser


## Eksterne lenker
* Restaurant ''Lucas Carton'': History 
* Senderens på *Restaurant-Ranglisten*
Florencio Sánchez (Uruguay)

**Florencio Sánchez** er en by og en kommune i Colonia-departementet i det sørvestlige Uruguay. 

## Navn
Byen er oppkalt etter den uruguayanske dramatikeren Florencio Sánchez (1875-1910).

## Historie
Florencio Sánchez ble grunnlagt i 2. oktober 1929.

## Befolkning
Byen hadde 3 716 innbyggere i 2011. 

Kilde:

## Transport
 Ruta 2 Grito de Asencio forbinder Florencio Sánchez med Cardona, Mercedes og Fray Bentos. 

## Referanser


## Eksterne lenker
* 
* Kart over Florencio Sánchez og Cardona (INE)
Otto Johan Borchgrevink

**Otto Johan Borchgrevink** (født 22. september 1856 i Stangvik, død 3. oktober 1928) var en norsk kirurg.

Han var sønn av kaptein Christopher Weidemann Borchgrevink og Margrethe Brodtkorb. Etter å ha blitt *[[cand. med.]]* i 1880, var han først privatpraktiserende lege i Kristiansund, men han oppga denne stillingen og tok en post som reservelege ved Rikshospitalet, for å kunne drive kirurgisk forskning. I 1896 ble han overlege ved Diakonhjemmets kirurgiske avdeling, og i 1901 fikk han doktorgraden for en avhandling om bukhinnetuberkolose. I 1909 konkurrerte han mot Johan Nicolaysen om et professorat i kirurgi, som Nicolaysen fikk.

Som kirurg var Borchgrevink den første i Norge som tok i bruk flere utenlandske nyvinninger, for eksempel lokalbedøvelse i stedet for kloroformnarkose. Han deltok ofte på møtene i Det norske medicinske Selskab, og ble innvalgt som medlem av Det Norske Videnskaps-Akademi. I Nordmarka opparbeidet han «Borchgrevink-løypa» mellom Tryvann og Frognerseteren.

I april 1928 ble han utnvent til ridder av 1. klasse av St. Olavs  Orden for samfunnsgavnlig virksomhet.

## Referanser




## Litteratur
* Leiv Amundsen: *Det norske Videnskaps-Akademi i Oslo 1857–1957*. Oslo: Aschehoug, 1960
Hans Peter Lie

**Hans Peter Lie** (født 18. desember 1862 i Hareid, død 17. desember 1945) var en norsk lege.

H.P. Lie var sønn av gårdbruker Elling Hansen Øvrelid og Martha Johannesdatter Myklebust. Etter å ha blitt *[[cand. med.]]* i 1891, ble han i 1894 D.C. Danielssens etterfølger som overlege ved St. Jørgens hospital i Bergen. 

Han studerte kolera i Kiel og Hamburg i 1893 og byllepest i Glasgow i 1900.

I 1905 fikk han doktorgraden for en avhandling om lepra i ryggmargen. I 1912 etterfulgte han Gerhard Armauer Hansen som overlege for den spedalske sykdommen. Han videreførte Danielssen og Armauer Hansens forskning på spedalskhet og var en av verdens fremste autoriteter på denne sykdommen.

Lie var medlem av Det Norske Videnskaps-Akademi. I 1927 ble han valgt til preses i det nystiftede Selskapet til Videnskapernes Fremme.

H.P. Lie var hedret med St. Olavs Orden og den franske Æreslegionen.

## Litteratur
* Leiv Amundsen: *Det norske Videnskaps-Akademi i Oslo 1857–1957*. Oslo: Aschehoug, 1960

## Referanser
Johan Nicolaysen

**Johan Nicolaysen** (født 15. april 1860 i Stockholm, død 1944) var en norsk kirurg.

Han var sønn av den kjente kirurgen Julius Nicolaysen («Keiseren»). Etter først å ha tatt en ingeniørutdannelse, gikk han over til medisin og ble *[[cand. med.]]* i 1886. I 1889 ble han ansatt ved Rikshospitalet, og fra 1892 var han kirurg ved Diakonisseanstaltens sykehus. I 1895 fikk han doktorgraden for en avhandling om tarmslyng. I 1909 ble han utnevnt til professor ved Universitetet i Kristiania, og samme år ansatt som overlege ved Rikshospitalets kirurgiske avdeling.

Nicolaysen var medlem av Det Norske Videnskaps-Akademi.

## Referanser


## Litteratur
* Leiv Amundsen: *Det norske Videnskaps-Akademi i Oslo 1857–1957*. Oslo: Aschehoug, 1960
Krapinamennesket

**Krapinamennesket** er en gruppe av neandertalere (*Homo neanderthalensis*) hvis levninger ble oppdaget i år 1899 i Krapina i Kroatia (daværende Østerrike-Ungarn). Funnstedet utenfor Krapina er et av de større funnsteder av neandertalmennesker i Europa.

## Oppdagelse og utgravninger
Krapinamennesket ble oppdaget den 23. oktober 1899 av den kroatiske paleontologen Dragutin Gorjanović-Kramberger. Funnstedet var Hušnjakhøyden i nærheten av Krapina dit Gorjanović-Kramberger var reist etter henvendelse fra presten Dominik Antolković som tidligere hadde funnet tenner og beinrester på stedet. Under de seks år (1899–1905) utgravningene pågikk fant man cirka 900 fossile beinrester tilhørende titalls individer av begge kjønn og i aldrene 2–40 år. Utover dette ble det funnet verktøy fra eldre steinalder samt fossil fra blant annet bjørn, ulv og hjortedyr. De eldste funnene av Krapinamennesket anses å være 125&nbsp;000 år gamle.

## Neandertalmuseet i Krapina
I 1969 ble Evolusjonsmuseet og funnplassen for det forhistoriske mennesken i Hušnjak (*Muzej evolucije i nalazište pračovjeka Hušnjakovo*) etablert i Krapina. I 2010 ble det innviet et nytt museumsbygg ved funnstedet på Hušnjakhøyden og det tidligere evolusjonsmuseet byttet da navn til Krapinaneandertalmuseet (*Muzej krapinskih neandertalaca*). I det nye museumsbygget presenteres blant annet neandertalernes liv og kultur.

## Litteratur

* Jörg Orschiedt: *Der Fall Krapina – neue Ergebnisse zur Frage von Kannibalismus beim Neandertaler.* In: *Quartär.* Band 55, 2008, S. 63–81.
* Jörg Orschiedt: *Manipulationen an menschlichen Skelettresten. Taphonomische Prozesse, Sekundärbestattungen oder Kannibalismus?* MoVince-Verlag, Tübingen 1999.
* Milford H. Wolpoff, Jakov Radovčić, Fred H. Smith und Erik Trinkaus: *The Krapina Hominids. An Illustrated Catalog of the Skeletal Collection.* Mladost Press and the Croatian Natural History Museum, Zagreb 1988.
* Milford H. Wolpoff: *The Krapina Dental Remains.* In: *American Journal of Physical Anthropology.* Band 50, 1979, S. 67–114, Volltext (PDF)
* Erik Trinkaus: *Cannibalism and burial at Krapina.* In: *Journal of Human Evolution.* Band 14, Nr. 2, 1985, S. 203–216.
* Fred H. Smith: *The Neandertal remains from Krapina, northern Yugoslavia: An inventory of the upper limb remains.* In: *Zeitschrift für Morphologie und Anthropologie.* Band 67, Nr. 3. 1976, S. 275–290.
* Michaela E. Beals, David W. Frayer, Jakov Radovčić, Cheryl A. Hill: *Cochlear labyrinth volume in Krapina Neandertals*, in: Journal of Human Evolution 90 (2016) 176-182 (erbringt anhand von Untersuchungen des Innenohrs den Nachweis, dass die für Neandertaler hörbaren Frequenzen denen heutiger Menschen entsprachen). (online)

## Referanser
Liste over speakerne i Nord-Irlands senat

**Speakeren i Nord-Irlands senat** (engelsk: *Speaker of the Senate of Northern Ireland*) var leder for overhuset i parlamentet.

## Se også
* Liste over speakerne i Underhuset i Nord-Irland
* Liste over speakerne i Den nordirske forsamling

## Kilder
*''Members of the Northern Ireland Senate, 1921-1972''
Liste over speakerne i Underhuset i Nord-Irland

**Speakeren i Underhuset i Nord-Irland** (engelsk: *Speaker of the Northern Ireland House of Commons*) var leder for det nedre kammer i parlamentet.

## Se også
*Liste over speakerne i Nord-Irlands senat
*Liste over speakerne i Den nordirske forsamling

## Kilder
*''Members of the Northern Ireland House of Commons''
Sunnmøre len

**Sunnmøre len** (*Søndmøre Lehn*) var et norsk len fra middelalderen til det i 1597 ble lagt under Bergenhus hovedlen. Fra mars 1586 til november 1587 lå Sunnmøre len under Trondhjems len. Geografisk tilsvarte lenet det tidligere Sunnmærafylki og det senere Søndmøre fogderi.

## Lensherrer
* Magnus Magnusson (1409-)
* Sigurd Jonsson (1426-53)
* Alv Knutsson (1453-95)
* Arald Kane (1495-96/97)
* Nils Henriksson Gyldenløve (-1523)
* Fru Inger til Austrått (1524-29)
* Niels Lykke (1529-35?)
* Olav Engelbrektsson (1535-37)
* Fru Inger til Austrått (1537-)
* Christoffer Huitfeldt (- før 1541)
* Trond Benkestok (1541-58)
* Christen Munk (1558-79)
* Arild Huitfeldt (1579-86)
* Christian Friis (1586-87)
* Knud Grubbe (1587-91)
* Johan Urne (1591-97)
* Lauritz Kruse (1597-1606)
* Niels Wind (1606-15)
* Knud Urne (1615-19)
* Knud Gyldenstierne (1619-27)
* Oluf Parsberg (1627-29)
* Jens Pedersen Juel (1629-33)
* Jens Bjelke (1633-41)
* Henrik Thott (1641-68)
* Ove Bjelke (1648-63)

## Kilder
*
Massakren i Nya Lödöse

**Massakren i Nya Lödöse** 26. februar 1612  var en massakre av 300 norske bondesoldater i Nya Lödöse (I dagens 
Gamlestaden i Göteborg) som foregikk under Kalmarkrigen.

## Historie
Den 26. februar 1612 tok svenske soldater tilbake byen som hadde tidligere blitt okkupert av Danmark-Norge. De dansk-norske styrkene var både tyske leiesoldater og norske bondesoldater. Da den dansk-norske styrken kapitulerte fikk de tyske leiesoldatene unnslippe, men bondesoldatene ble fortsatt holdt fanget. De tyske leiesoldatene gikk over på svensk side. 

Nordmennene ble oppstilt i en kirke i Nya Lödöse og ble drept av de tyske leiesoldatene. De ble både skutt og hugget ned inne i kirken.

## Kilder
*Emma Maltin (2014) - En massgrav och en massaker – våld i Nya Lödöse
Krapina

**Krapina** er en by i nordre Kroatia. Byen har 12&nbsp;480 innbyggere (2011) hvorav 4&nbsp;482 bor i den bymessige bebyggelse. Krapina ligger drøyt 55 kilometer nord for Zagreb og er fylkessete i Krapina-Zagorje fylke. Byen er kanskje mest kjent for funnstedet for Krapinamennesket og for å være fødeby til politikeren og forfatteren Ljudevit Gaj.

## Bosetninger og innbyggere
Til byen Krapina rgnes foruten byen også følgende frittstående bosettinger. Innbyggertallene er fra folketellingen i 2011.

* Bobovje, 510 innbyggere
* Doliće, 436 innbyggere
* Donja Šemnica, 912 innbyggere
* Gornja Pačetina, 404 innbyggere
* Krapina, 4 471 innbyggere
* Lazi Krapinski, 79 innbyggere
* Lepajci, 391 innbyggere
* Mihaljekov Jarek, 469 innbyggere
* Podgora Krapinska, 565 innbyggere
* Polje Krapinsko, 666 innbyggere
* Pretkovec, 66 innbyggere
* Pristava Krapinska, 214 innbyggere
* Strahinje, 328 innbyggere
* Straža Krapinska, 42 innbyggere
* Škarićevo, 707 innbyggere
* Šušelj Brijeg, 4 innbyggere
* Tkalci, 432 innbyggere
* Trški Vrh, 399 innbyggere
* Velika Ves, 727 innbyggere
* Vidovec Krapinski, 215 innbyggere
* Vidovec Petrovski, 101 innbyggere
* Zagora, 94 innbyggere
* Žutnica, 248 innbyggere

## Historie
I 1899 fant arkeologen og paleontologen Dragutin Gorjanović-Kramberger over 800 fossile levninger etter neandertalere (Homo sapiens neanderthalensis) på høyden *Hušnjak* rett utenfor byen.

## Kommunikasjoner
Ved Krapina finnes tilslutningsvei til motorvegen A2 som i nordlig retning leder mot Macelj ved den kroatisk-slovenske grense og i sørlig retning mot hovedstaden Zagreb. 

## Referanser


## Eksterne lenker
*
Florencio Sánchez

**Florencio Sánchez Mussante** (født 17. januar 1875 i Montevideo, død 7. november 1910 i Milano) var en uruguayansk dramatiker, journalist og politiker som har hatt stor betydning nasjonalt og internasjonalt. Sánchez vokste opp i Treinta y Tres og Minas, og han flyttet til Argentina i 1906. Hans mest kjente verk er *La gente honesta* (1903), *M'hijo el dotor* (1903), *Barranca abajo* (1905), *En familia* (1905), *El desalojo* (1906), *Los derechos de la salud* (1907) og *Un buen negocio* (1909).

En uruguayansk by i Colonia departementet er oppkalt etter ham. 

## Referanser


## Eksterne lenker
*
Nordisk juniormesterskap i friidrett 2017

**Nordisk juniormesterskap i friidrett 2017** (Nordic U20 match) ble arrangert på Campus Friidrottsarena i Umeå i Sverige 19. - 20. august 2017. Dette mesterskapet var for utøvere under 20 år. 

## Resultater, menn
### 100 meter
Vind: +2,4 m/s



Hove Johansen var seks hundredeler bak sin personlige rekord.



### 200 meter
Vind: +0,1 m/s



17 år gamle Henrik Larsson ble med tiden 20,94 Sveriges 13. raskeste utøveren noen sinne på denne distansen, og den tredje beste U20-utøveren, bak Johan Engberg og Johan Wissman.



### 400 meter



Niklas Bergman Larsson senket sin personlige rekord med sju hundredeler.



### 800 meter






### 1500 meter






### 5000 meter






### 110 meter hekk (99,1 cm)
Vind: +1,2 m/s






### 400 meter hekk (91,4 cm)



Toralv Opsal satte ny personlig rekord. 



### 3000 meter hinder



Byrkjeland vant her sin andre gullmedalje i dette mesterskapet. 



### Høydehopp






### Stavsprang






### Lengdehopp






### Tresteg






### Kulestøt



Marcus Thomsen satte mesterskapsrekord, og Torkel Bjørbæk satte ny personlig rekord. 



### Diskos



Fabian Weinberg satte personlig rekord. 



### Sleggekast



Hans Barrett satte ny dansk U18-rekord.



### Spydkast



Høyland forbedret sin personlige rekord med nesten fem meter, og 75,26 meter gjør ham til den 11. beste spydkasteren i Norge noen sinne. 



### 4 x 100 meter stafett






### 4 x 400 meter stafett






## Resultater, kvinner
### 100 meter
Vind: +0,5 m/s



Ingvild Meinseth satte ny mesterskapsrekord. 



### 200 meter
Vind: +2,9 m/s



Ingvild Meinseth vant med dette sin tredje gullmedalje i dette mesterskapet, etter seier på 100 meter og 4 x 100 meter stafett.



### 400 meter



Josefine Tomine Eriksens tid plasserte henne på tredjeplass på den norske J17-listen.



### 800 meter






### 1500 meter






### 3000 meter






### 3000 meter hinder






### 100 meter hekk
Vind: -0,8 m/s






### 400 meter hekk






### Høydehopp






### Stavsprang






### Lengdehopp






### Tresteg






### Kulestøt



Amanda Malmehed forbedret sin personlige rekord med 3 cm.



### Diskos






### Sleggekast






### Spydkast






### 4 x 100 meter stafett






### 4 x 400 meter stafett






## Lagkonkurranse
### Menn

### Kvinner

## Referanser


## Kilder
;Resultater
* Nordic Athletics - 2017 
* Resultater lagkonkurranse
NERIT

**Det nye hellenske radio, internett og fjernsyn** (gresk: Νέα Ελληνική Ραδιοφωνία, Ίντερνετ και Τηλεόραση, forkortet NΕΡIΤ, **NERIT**) var en statseid allmennkringkaster i Hellas som eksisterte fra 2013 til 2015. NERIT overtok for forgjengeren ERT, etter vedtak fra Antonis Samaras' koalisjonsregjering. Bakgrunnen var at greske myndigheter mente at ERT var et pengesluk og trengte å slankes og omorganiseres.

ERT sluttet å kringkaste i juli 2013 og ble erstattet av interim-kanalen Hellenikí Dimósia Tileórasi (EDT, *Hellensk offentlig fjernsyn*). NERIT overtok for EDT 4. mai 2014. Allerede året etter besluttet imidlertid regjeringen og statsminister Alexis Tsipras å legge ned NERIT og å gjenopprette den tidligere kringkasteren ERT. NERIT fusjonerte med ERT og avsluttet sine sendinger 11. juni 2015.

## Kanaltilbud
Selskapet tok over flere av kanalene til forgjengeren ERT og drev fire tv-kanaler og flere radiokanaler.

### Fjernsyn
* **NERIT1** var hovedkanalen NERIT, og ble erstattet av ERT1 i juni 2015. 
* **N Plus** var andrekanalen til NERIT og ble erstattet av ERT2 i juni 2015.
* **N HD (NERIT HD)** var den tredje tv-kanalen til NERIT og sendte programmer fra de to første kanalen i HD-kvalitet. Kanalen ble erstattet av ERT HD i juni 2015.
* **NERIT Sports** var kringkasterens kanal for sportssendinger og idrettsarrangementer. Kanalen var i drift fra mai til desember 2014, da den ble nedlagt.

### Radio
* **Program 1:** sendte folkemusikk, sport og nyheter.
* **Program 2:** sendte gresk musikk og kulturprogrammer. 
* **Program 3:** sendte klassisk musikk, radioteater og kulturprogrammer
* **Kosmos**: sendte reggae, jazz, folk-ethnic og verdensmusikk.
* **NERIT Macedonia (102 FM):** regionskanal for gresk Makedonia.

## Referanser


## Eksterne lenker
*
Daniel Dujshebaev

**Daniel Dujshebaev Dovichebaeva** (født 4. desember 1997) er en spansk håndballspiller som spiller for RK Celje på lån fra Vive Targi Kielce og for Spanias herrelandslag i håndball.

Hans mor er av russisk herkomst, og han far, Talant Dujshebaev, som er tidligere håndballspiller og nåværende trener, er av kirgisisisk avstamning. Hans bror Alex Dujshebaev er også en håndballspiller.

## Eksterne lenker
* 
* El Atlético Valladolid presenta a Dani Dujshebaev Artikkel hos marca.com
* Daniel Dujszebajew zagra w Kielcach! Arkivert artikkel fra ytkielce.pl
Ankerstikk

**Ankerstikk** er en stikk for å feste et tau til en ring eller lignende sluttstykke.

Utenom enkelte moderne materialer er knuten lett å løsne etter middels belastning. Det blir enda lettere å løsne når man tar en ekstra tørn rundt objektet.

Knuten er nyttig for å henge ankre.
 
## Utforming
To tørn rundt ringen med tampen rundt stående part og gjennom begge ring som siste slag. Et halvstikk i tillegg kan øke sikkerheten.

**Ankerstikk** kan defineres som en variant av tømmerstikk med flere turn men kun en stikk, eller Leseilstikk
hvor en valgfri halvstikk rundt stående part erstatter stikk under det andre tørn.

## Referanser
Døden kler henne

***Døden kler henne*** (originaltittel ***Death Becomes Her***) er en amerikansk fantasykomedie fra , regissert av Robert Zemeckis. Manuset ble skrevet av David Koepp og Martin Donovan. Goldie Hawn, Bruce Willis og Meryl Streep spiller hovedrollene. Filmen handler om to rivaler (Hawn og Streep) som drikker en ungdomseliksir, men de opplever ubehagelige bivirkninger når deres fysiske kropper dør. Plutselig er de vandrende lik som råtner mer og mer for hver dag som går.

*Døden kler henne* fikk blandet kritikk, men mye ros for effektarbeidet. Anne Lis Stafne fra *[[Aftenposten]]* mente at den også bød på en samfunnskommentar: «Den grotesk-morsomme filmkomedien latterliggjør Hollywoods ungdomsdyrkelse og er, på sin måte, også et tegn på at kvinners overgangsalder ikke er tabu lenger.» Den vant Oscar for beste visuelle effekter, og Streep ble nominert til en Golden Globe for sin rolleskildring.  Filmen vant også to Saturn Awards for beste kvinnelige birolle (Isabella Rossellini) og beste visuelle effekter. *Døden kler henne* ble en kinosuksess med en totalomsetning på 149 millioner dollar på verdensbasis i billettinntekter.

## Handling
Madeline Ashton (Meryl Streep) er en forfengelig skuespiller med en karrière som har sett sine siste dager. Barndomsvenninnen og erkefienden Helen (Goldie Hawn) er en forfatter og forlovet med stilige Dr. Ernest Menville (Bruce Willis). Etter å ha blitt presentert for Dr. Ernest ser Madeline en gyllen mulighet til å ødelegge for Helen ved å stjele nok en mann fra henne. Madeline gifter seg etter hvert med Ernest, og Helen ender opp på et psykiatrisk sykehus.

Med årene avtar Madelines skjønnhet, og ekteskapet med Ernest er alt annet enn lykkelig. Når hennes unge elsker ikke lenger vil ha henne, gjør hun et desperat forsøk på å bli yngre ved å besøke den mystiske kvinnen Lisle von Rhoman (Isabella Rossellini), som gir henne en magisk ungdomseliksir. Det hun ikke vet er at Helen har drukket samme eliksir, og hun er fast bestemt på å gjøre hva som helst for å få tilbake Ernest og ta hevn på Madeline.

## Medvirkende
* Goldie Hawn som Helen Sharp
* Bruce Willis som Dr. Ernest Menville
* Meryl Streep som Madeline Ashton
* Isabella Rossellini som Lisle von Rhoman
* Ian Ogilvy som Chagall
* Adam Storke som Dakota Williams
* Alaina Reed Hall som psykolog
* Michelle Johnson som Anna Jones
* Mary Ellen Trainor som Vivian Adams
* William Frankfather som Mr. Roy Franklin
* John Ingle som taler på Ernests begravelse
* Debra Jo Rupp som pasient
* Fabio som Lisles livvakt
* Sydney Pollack som lege

## Referanser


## Eksterne lenker
*